Source: http://kalender.piibel.net/kal/?month=12&year=2015&viewmode=loosung&fontsize=14&fontface=sans&c=1c&keel=et
Timestamp: 2020-02-23 23:50:19+00:00

Document:
DETSEMBER KUU LOOSUNG: Hõisake, taevad, ja ilutse, maa, mäed, rõkatage rõõmust, sest Issand trööstib oma rahvast ja halastab oma viletsate peale! Js 49,13
1. Teisipäev Üksnes Jumala juures on mu hing vait, tema käest tuleb mulle pääste. Ps 62,2 Samuti tuleb Vaim appi meie nõtrusele; sest me ei tea seda, mida paluda, nõnda nagu peaks, ent Vaim ise palvetab meie eest sõnades väljendamatute ohkamistega. Rm 8,26 Siis puista süda välja nüüd oma Isale! Kui muresid ka palju, Ta leiab siiski tee. Eks hinge Looja oska sind kõiges trööstida ka siis, kui hing ei suuda kõik välja ütelda. KLPR 341:4. Aksel Kallas Hb 10,32-39; Js 40,12-31
2. Kolmapäev Aita meid, Issand, meie Jumal, sest me toetume sinule. 2Aj 14,10 Küll Issand kisub mu välja igast kurjast teost ja viib mu varjule oma taevasesse kuningriiki. 2Tm 4,18 Issand, päästa meid ära kurjast! Päästa meid kurjuse käest, väljas ja meie enda südames! Sest Sinu päralt on riik ja vägi ja au igavesti! Toomas Paul Kl 1,9-14; Js 41,8-14
3. Neljapäev Kui meie Jumal, keda me teenime, tahab, võib ta meid tulisest ahjust päästa. Aga kui mitte, siis olgu sul teada, et meie ei teeni su jumalaid ega kummarda kuldkuju. Tn 3,17.18 Kristus ütleb: "Ma tean su tegusid! Ennäe, ma avasin su ees ukse, mida ükski ei suuda lukustada. Sul on vähe jõudu, kuid sa oled hoidnud tallel mu sõna ega ole salanud mu nime." Ilm 3,8 Maailm pakub alati rohkem, lubab suuremat. Aga see, kes on tundnud kõige suuremat, nimelt Jumala Isa armastust, see ei või seda mingi hinna eest ära anda. Aleksander Täheväli 1Ts 5,(1-3)4-8; Js 42,1-9
4. Reede Inimeste suurelised silmad alandatakse ja meeste kõrkus painutatakse. Jah, sel päeval on Issand üksinda kõrge. Js 2,11 Jumala juures pole erapoolikust. Rm 2,11 Kõrkus jätab taevariigi ukse taha ka pühaku. Toomas Paul Mt 27,27-30; Js 43,1-7
5. Laupäev Kummarda Issanda, oma Jumala ees, ja tunne rõõmu kõigest heast, mida Issand, su Jumal, on andnud sulle ja su perele. 5Ms 26,10.11 Tänage kõige eest - sest see on, mida Jumal teilt tahab Jeesuses Kristuses. 1Ts 5,18 Oh võtkem Jumalat suust, südamest nüüd kiita, kes suuri asju teeb, ja Temale au anda, kes emaihust ju meil teinud palju head ja praegu hoidvad veel meid Tema armukäed. KLPR 302:1. Martin Rinckart Mt 23,37-39; Js 43,8-13
2. ADVENDIPÜHAPÄEV Tõstke oma pea ja vaadake üles, sest teie lunastus läheneb! Lk 21,28 Lk 21,25-33; Js 63,15-16(17-19a)19b;64,1-3; Ps 80 Jutlus: Jk 5,7-8
6. Pühapäev Tõuse, paista, sest sinu valgus tuleb ja Issanda auhiilgus koidab su kohal. Js 60,1 Teie kõik olete ju valguse lapsed ja päeva lapsed. 1Ts 5,5 Jeesus, koidutäht, mis ikka hiilgab minu südames. Kui on mul ka mitu viga, on Ta vägev abimees. Minu hing Ta peale vaatab, kui Ta mind siit koju saadab. Eluvalgus mulle Ta! Jeesust ei saa jätta ma. KLPR 273:2. Tundmatu autor
7. Esmaspäev Maa saab täis Issanda tundmist - otsekui veed katavad merepõhja. Js 11,9 Jumal, meie Päästja, tahab, et kõik inimesed pääseksid ja tuleksid tõe tundmisele. 1Tm 2,3-4 On hea, et Jeesus ei lükka tagasi abituid ja eluheidikuid, aga on hea, et Ta võtab vastu ka neid, kellel on ühiskonnas auväärt positsioon ja kelle otsus hõlbustab teistel Jeesuse poole vaadata ning Teda usaldada. Lõppude lõpuks meie kõik - rikkad ja vaesed, juhid ja juhitavad - vajame Teda oma ellu. Tema tulemist takistada võib ainult ülbus. Toomas Paul Hb 6,9-12; Js 43,14-28
8. Teisipäev Muiste sa panid maale aluse ja taevas on su kätetöö. Ps 102,26 Kummardage teda, kes on teinud taeva ja maa ja mere ja vete allikad! Ilm 14,7 Miks oled vait, mu vaimu vägi? Oh laula sa nüüd elavalt, ja mäleta, mis Tema tegi, mis head sa saanud Jumalalt; et ärka, ärka vaim ja meel, ja kiida Teda suu ja keel! ULR41:3. Johann Menzer Ilm 2,12-17; Js 44,1-5
9. Kolmapäev Mu silmad, Issand Jumal, vaatavad sinule. Sinu juures ma otsin pelgupaika, ära lase mu hinge hukka minna! Ps 141,8 Ja Jeesus oli paadi päras istepadjal magamas, ja jüngrid äratasid ta üles ja ütlesid talle: "Õpetaja, kas sa ei hooli sellest, et me hukkume?" Mk 4,38 Ära ahasta: "Ma olen nii nõder!". Tõsta silmad ja vaata, Ta on juba sirutanud oma käe sinu kaitseks. Usalda, siis näed. Eenok Haamer Ilm 2,1-7; Js 44,6-20
10. Neljapäev Liisku heidetakse kuuehõlmas, aga selle otsus on Issandalt. Õp 16,33 Eks kaks varblast müüda veeringu eest? Ja ometi ükski neist ei lange maha ilma teie Isa teadmata. Mt 10,29 Kui ei juhtu see, mida me tahame, juhtub see, mis meile parim. Martin Luther 2Kr 5,1-10; Js 44,21-28
11. Reede Minu sõnad, mis ma olen pannud sulle suhu, ei lahku sinu suust ega sinu järglaste suust ega sinu järglaste järglaste suust. Js 59,21 Pane tähele iseennast ja õpetust, jää kõigesse sellesse püsima, kui sa seda teed, siis sa päästad enda ja need, kes sind kuulavad. 1Tm 4,16 Elusõna igavene, alati meid saada sa, et võiks iga inimene pimedusest pääseda! KLPR 180:1. Hugo Viktor Karl Wühner Lk 22,66-71; Js 45,1-8
12. Laupäev Issanda ingel on leerina nende ümber, kes teda kardavad, ja ta vabastab nad. Ps 34,8 Issanda ingel avas aga öösel vangimaja uksed ja viis nad välja. Ap 5,19 Issand, kus oled Sina, seal sünnivad imed! Aita meil neid tähele panna ja neis ära tunda Sind. Ove Sander 1Ts 4,13-18; Js 45,9-17
3. ADVENDIPÜHAPÄEV Valmistage kõrbes Issanda teed; Issand Jumal tuleb jõuliselt! Js 40,3.10 Mt 11,2-6(7-10); Js 40,1-8(9-11); Ps 85 Jutlus: 1Kr 4,1-5
13. Pühapäev Issanda kartus on tarkuse kool. Õp 15,33 Kes teie seas on tark ja arusaaja? Las ta näitab hea käitumisega oma tegusid tarkuse tasaduses. Jk 3,13 Piiblisõna, et jumalakartus on tarkuse algus, ütleb seda, et inimese sisemine vabastamine vastutustundlikule elule Jumala ees on ainus tee ka tõelisele rumaluse ületamisele. Dietrich Bonhoeffer
14. Esmaspäev Inimene näeb, mis on silma ees, aga Issand näeb, mis on südames. 1Sm 16,7 Ingel ütles talle: "Ära karda, Maarja, sest sa oled leidnud armu Jumala juures." Lk 1,30 Maailmas pole mitte alati need inimesed autroonil, keda Jumal on valinud. Osvald Tärk Mt 3,1-6; Js 45,18-25
15. Teisipäev Tänage Issandat, sest tema on hea, sest tema heldus kestab igavesti. Ps 106,1 Ja kõik, mida te iial teete sõnaga või teoga, seda tehke Issanda Jeesuse nimel, tema läbi Jumalat Isa tänades. Kl 3,17 Kiitus olgu Sulle, Jumal, ikka ja alati õnnistatud andide eest, mida sa mulle oled kinkinud: minu toit, minu kõne, minu töö, minu tervis. Keldi palve Mt 3,7-12; Js 46,1-13
16. Kolmapäev Ja ma annan teie sisse oma Vaimu, et te saaksite elavaks, ja ma asetan teid teie oma maale; ja te saate tunda, et mina olen Issand. Hs 37,14 Jeesus võttis nad vastu ning rääkis neile Jumala riigist ja parandas need, kel tervekstegemist vaja. Lk 9,11 Palve nõuab inimeselt valmisolekut muutuda nii palju kui vähegi võimalik, aga ka enese andmist muudetavaks siis, kui muutmine on inimesele enesele võimatu. Jumalast lähtuv loov Vaim on see vägi, mis suudab meid muuta. Jörg Zink Mt 21,28-32; Js 49,1-6
17. Neljapäev Sest ilmutus ootab oma aega. Kui ta viibib, siis oota teda. Ha 2,3 Olge siis teiegi pika meelega, kinnitage oma südant, sest Issanda tulemine on lähedal. Jk 5,8 Valvake ja palvetage teadmises, et meie maapealne elu on ootusaeg, advendiaeg, ja et iga teekond lõpeb kohtumisel Jumalaga. Fanny de Sivers Lk 1,26-38; Js 49,7-17
18. Reede Ja kui sa tõesti kuulad Issanda, oma Jumala häält - õnnistatud oled sa tulles ja õnnistatud oled sa minnes. 5Ms 28,1.6 Aabraham oli täiesti veendunud, et Jumal on vägev ka täitma seda, mida on tõotanud. Rm 4,21 Uskumine tähendab võimatu tegemist. See on merest läbiminek, nagu poleks seal vett, surmast läbiminek, nagu poleks seal surma, ja Kristuse embamine, nagu poleks maailmas pattu. See on võimatu teoks tegemine. Martin Luther 1Ts 5,16-24; Js 49,18-26
19. Laupäev Pöörduge tagasi Issanda juurde, kellest te olete taganenud nii kaugele! Js 31,6 Kus patt on suurenenud, seal on arm saanud ülirohkeks. Rm 5,20 Me palume, et meiegi võiksime saada nende sarnasteks, kelle ainsaks lootuseks on Sinu arm taevateel. Luba meil siis seda rõõmsa südame ja tänuliku meelega vastu võtta. Ove Sander 2Kr 1,18-22; Js 50,4-11
4. ADVENDIPÜHAPÄEV Olge ikka rõõmsad Issandas! Taas ma ütlen: Olge rõõmsad! Issand on ligidal! Fl 4,4-5 Lk 1,(39-45)46-55(56); Js 52,7-10; Ps 115 Jutlus: Fl 4,4-7
20. Pühapäev Kiitke teda tema vägevate tegude pärast! Kiitke teda tema määratut suurust mööda! Ps 150,2 Au olgu Jumalale kõrges ja maa peal rahu, inimestest hea meel! Lk 2,14 Au, kiitus olgu igavest' Kolmainu Jumalale, et Tema suurest heldusest meid avitanud jälle. Meist hea meel on Jumalal, suur rahupõlv on taeva all, kõik vaen on otsa saanud. KLPR 1:1. Nikolaus Decius
21. Esmaspäev Kui sa pakud näljasele sedasama, mida sa ka ise himustad, siis koidab sulle pimeduses valgus. Js 58,10 Teie leebus saagu teatavaks kõigile inimestele. Issand on ligidal! Fl 4,5 Kui inimene teist ei näe või ei taha näha, siis on pimedus maailmas. Ketaw Sofer Ilm 3,7.8.10.11(12); Js 51,1-8
22. Teisipäev Kui teie maal su juures elab võõras, siis ärge rõhuge teda. 3Ms 19,33 Seepärast võtke vastu üksteist, nõnda nagu ka Kristus on meid vastu võtnud Jumala kirkuseks. Rm 15,7 Usk, mida Jeesus meile õpetab, on vabastav ja osadust loov. See sünnitab sõprust. Joosep Tammo Ilm 22,16.17.20.21; Js 51,9-16
23. Kolmapäev Kogu päeva ma sirutan käsi kangekaelse rahva poole, kes iseenese mõtetele järgnedes käib teed, mis ei ole hea. Js 65,2 Aga kui poeg alles kaugel oli, nägi isa teda ja tal hakkas hale ning ta jooksis ja langes poja kaela ja andis talle suud. Lk 15,20-21 Kui väga Sa mind armastanud ja kuis Su süda nõuab mind! See imearm mind äratanud, et minu hing ka ihkab Sind. Mu sees Sa asu, armu võimus, et võrsuksin ka Sinu vaimus. KLPR 264:2. Gerhard Tersteegen Rm 15,8-13; Js 52,1-6
JÕULUÕHTU Mt 1,(1-17)18-21(22-25); Js 52,7-12 Jutlus: Rm 1,1-7
24. Neljapäev Teie patud varjavad Issanda palge teie eest, sellepärast ta ei kuule. Js 59,2 Ingel ütles Joosepile: "Maarja toob ilmale poja ning sina paned talle nimeks Jeesus, sest tema päästab oma rahva nende pattudest." Mt 1,21 On püha Poeg nüüd ilmunud ja inimlapseks sündinud; nii läinud täide tõotus see, mis ingel ütles Maarjale. RKL I 12:1. Harri-Johannes Rein
1. JÕULUPÜHA Sõna sai lihaks ja elas meie keskel, ja me nägime tema kirkust. Jh 1,14 Lk 2,(1-14)15-20; Mi 5,1-4a; Lk 1,46-55 Jutlus: Tt 3,4-7
25. Reede Taavet ning kogu Iisrael laulsid ja mängisid kõigest väest Jumala ees kannelde, naablite, trummide, simblite ja pasunatega. 1Aj 13,8 Karjased pöördusid tagasi, ülistades ja kiites Jumalat kõige eest, mis nad olid kuulnud ja näinud. Lk 2,20 Ega meiegi saa jõulusid teisiti õigesti pühitseda, kui Jumalat kiites ja tänades. Aga tõeline kiitus ja tänu tõuseb sellest südamest, kes võib tunnistada, et Issand Kristus on sündinud Päästjaks ja Õnnistegijaks ka mulle! Albert Soosaar
2. JÕULUPÜHA Jh 1,1-5(6-8)9-14; Js 11,1-9; Lk 2,29-32 Jutlus: Hb 1,1-3(4-6)
ESIMÄRTER STEFANOSE MÄLESTUSPÄEV Kallis on Issanda meelest tema vagade surm. Sinule ma ohverdan tänuohvreid ja hüüan appi Issanda nime. Ps 116,15.17 Mt 10,16-22; Ap (6,8-15)7,55-60; Lk 2,29-32 Jutlus: Ap (6,8-15)7,55-60
26. Laupäev Isegi toonekurg taeva all teab oma seatud aega, turteltuvi, pääsuke ja rästas peavad kinni oma tulemisajast, aga minu rahvas ei tunne Issanda Seadust. Jr 8,7 Seepärast tuleb meil palju hoolsamini panna tähele seda, mida me oleme kuulnud, et meid kõrvale ei uhutaks. Hb 2,1 Kui püüdleme vaimuliku elu suunas, tuleb meil hoolitseda ka selle eest, milles me kasvame ja küpseme. Meil pole võimalik oma keskkonda ümber kujundada, kuid me võime kinni haarata igast võimalusest, mis kasvamist edendab. Meil on võimalik valida sõpru, raamatuid, muusikat, seda, kus käime, ja inimesi, kellega meelsasti lävime. Me võime kujundada keskkonna, kus sinepiiva kasvab suureks puuks. Henri Nouwen
1. PÜHAPÄEV PÄRAST JÕULE Sõna sai lihaks ja elas meie keskel, ja me nägime tema kirkust. Jh 1,14 Lk 2,(22-24)25-38(39-40); Js 49,13-16; Ps 33 Jutlus: 1Jh 1,1-4
27. Pühapäev Siis Issand ütles Moosesele: "Kes on teinud inimesele suu, või kes teeb keeletu, kurdi, nägija või pimeda? Kas mitte mina, Issand?" 2Ms 4,11 Teie ei ole valinud mind, vaid mina olen valinud teid ja olen seadnud teid, et te läheksite ja kannaksite vilja. Jh 15,16 Me usaldame iseenda ja kõik, kes meile armsad, Tema kaitse alla. Tema harib meid armastuse ja kannatlikkusega igal päeval ja igal aastal, et elu muutuks väärtuslikumaks ja sisurikkamaks ja et me kannaksime vilja, millest tuleb õnnistus ajalikuks ja igaveseks eluks. Aleksander Täheväli
28. Esmaspäev Me tahame teenida Issandat, oma Jumalat, ja võtta kuulda tema häält. Jos 24,24 Niisiis, mu armsad vennad, olge kindlad, kõigutamatud ning ikka innukad Issanda töös, teades, et teie vaevanägemine Issandas ei ole tühine. 1Kr 15,58 Kui meie kasvame Kristusesse, siis kasvab Kristus meis. Osvald Tärk Mt 2,13-18; Js 52,13-53,5
29. Teisipäev Jumal annab tarkadele tarkust ja mõistlikele mõistust. Tn 2,21 Ärge olge rumalad, vaid mõistke, mis on Issanda tahtmine. Ef 5,17 Kas arvad, et sinus on tekkinud mingisugunegi valmisolek arvestada Jumala tahtmisega? Ole siis tähelepanelik oma tahtmiste ja otsustamiste suhtes. Kui meie, inimesed, tahame olla väga sarnased selle maailmaga, siis läheb kaduma sarnasus Jumalaga, sest maailm oma olemises ja suundumistes, tahtes end kehtestada, kaugeneb Jumalast. Eenok Haamer 1Jh 4,11-16a; Js 53,6-12
30. Kolmapäev Issand parandab need, kelle süda on murtud, ja seob kinni nende valusad haavad. Ps 147,3 Aga õhtu jõudes toodi Jeesuse juurde palju kurjadest vaimudest vaevatuid, ja ta ajas neist vaimud välja sõnaga ning tervendas kõik haiged. Mt 8,16 Me pole võimelised kustutama oma minevikku. Me ei saa olematuks teha mineviku valu, süüd, eksimusi ja kannatusi, mida valesti elatud elu on toonud teistele. Aga me võime kõige sellega, mis lasub nähtamatu raske koormana meie hingel, otsida ja leida tee Jumala armu aujärje ette. Ja Tema võtab meie varjud ja valu, meie koormad, meie patu ja süü ning heidab selle kõik oma andestamise mere sügavusse. Rudolf Kiviranna Hb 1,(5.6)7-14; Js 55,1-5
VANA-AASTAÕHTU Halastaja ja armuline on Issand, pikameelne ja rikas heldusest. Ps 103,8 Lk 12,35-40; Js 55,6-13 Jutlus: Rm 8,31b-39

References: Ps 62
 Ps 80
 Ps 102
 Ps 141
 Ps 34
 Ps 85
 Ps 106
 Ps 115
 Ps 150
 Ps 116
 Ps 33
 Ps 147
 Ps 103